3.  การประกอบธุรกิจของแต่ละสายผลิตภัณฑ์ /กลุ่มธุรกิจ

(1) ลักษณะบริการ

1.  กิจการนายหน้าซื้อขายหลักทรัพย์

บริษัทหลักทรัพย์ เคจีไอ (ประเทศไทย) จำกัด (มหาชน) (KGI)
เป็นสมาชิกตลาดหลักทรัพย์แห่งประเทศไทย หมายเลข 13 บริษัทฯ มีการพัฒนาระบบคอมพิวเตอร์
และระบบข้อมูลที่สามารถเอื้ออำนวยให้เกิดประสิทธิภาพสูงสุดแก่ลูกค้า พร้อมทั้ง
มีการจัดทำรายงานการวิจัยเพื่อให้ลูกค้าสามารถตัดสินใจการซื้อขายได้อย่างถูกต้อง ฉับไว
และมีประสิทธิภาพ

ในปี 2545 บริษัทฯ มีปริมาณการซื้อขายหลักทรัพย์สูงเป็นอันดับ 4 กล่าวคือ มีส่วนแบ่งตลาดร้อยละ
7.56บริษัทให้บริการด้านการเป็นนายหน้าซื้อขายหลักทรัพย์ โดยลูกค้าสามารถซื้อขายหลักทรัพย์ได้ 2
ประเภท คือบัญชีเงินสด และบัญชีเงินกู้ยืมเพื่อซื้อหลักทรัพย์ในระบบเครดิตบาลานซ์ (Credit
Balance) และสำหรับบัญชีเงินสดนั้น
ลูกค้าสามารถเปิดบัญชีซื้อขายหลักทรัพย์ผ่านระบบอินเทอร์เน็ตได้ด้วย

บริษัทมีส่วนแบ่งตลาดมูลค่าการซื้อขายหลักทรัพย์ แยกตามประเภทลูกค้า
และแยกตามประเภทบัญชีในระยะ 3 ปีที่ผ่านมา ปรากฏตามตารางต่อไปนี้

  (หน่วย : ล้านบาท)

+----------------------+-------+------+-------+-----+-------+-----+
| มูลค่าการซื้อขายหลักทรัพย์  | 2543  | %    | 2544  | %   | 2545  | %   |
+----------------------+-------+------+-------+-----+-------+-----+
| ตลาดหลักทรัพย์ฯ         | 3,7   |      | 6,4   |     | 8,4   |     |
| (ล้านบาท)             | 05.93 |      | 39.82 |     | 14.86 |     |
|                      |       |      |       |     |       |     |
| บริษัทฯ (ล้านบาท)       | 4     |      | 6     |     | 1,2   |     |
|                      | 67.30 |      | 58.28 |     | 72.73 |     |
| ส่วนแบ่งตลาดของบริษัทฯ   |       |      |       |     |       |     |
| (%)                  | 6.30% |      | 5.11% |     | 7.56% |     |
+----------------------+-------+------+-------+-----+-------+-----+
| แยกตามประเภทลูกค้า     | -     | -    | -     | -   | -     | -   |
|                      |       |      |       |     |       |     |
| - บัญชีลงทุนของบริษัท     | 53.12 | 1    | 48.42 | 7   | 83.83 | 6   |
|                      |       | 1.37 |       | .36 |       | .59 |
| - กองทุนรวม           | -     |      | -     |     | -     |     |
|                      |       | -    |       | -   |       | -   |
| - Sub Broker         | 2     |      | 5     |     | 1,0   |     |
|                      | 43.39 | 5    | 02.64 | 76  | 15.50 | 79  |
| - ลูกค้าทั่วไป           |       | 2.08 |       | .36 |       | .79 |
|                      | 1     |      | 1     |     | 1     |     |
| - ลูกค้าต่างประเทศ      | 70.79 | 3    | 07.22 | 16  | 73.40 | 13  |
|                      |       | 6.55 |       | .28 |       | .82 |
+----------------------+-------+------+-------+-----+-------+-----+
| รวม                  | 4     | 10   | 6     | 100 | 1,2   | 100 |
|                      | 67.30 | 0.00 | 58.28 | .00 | 73.73 | .00 |
+----------------------+-------+------+-------+-----+-------+-----+
| แยกตามประเภทบัญชี      |       |      |       |     |       |     |
+----------------------+-------+------+-------+-----+-------+-----+
| - เงินสด              | 4     | 9    | 6     | 98  | 1,2   | 94  |
|                      | 64.11 | 9.32 | 50.57 | .83 | 03.68 | .57 |
| -                    |       |      |       |     |       |     |
| เ                    | 3.19  | 0.68 | 7.71  | 1   | 69.05 | 5   |
| งินกู้ยืมเพื่อซื้อขายหลักทรัพย์ |       |      |       | .17 |       | .43 |
+----------------------+-------+------+-------+-----+-------+-----+
| รวม*                 | 4     | 10   | 6     | 100 | 1,2   | 100 |
|                      | 67.30 | 0.00 | 58.28 | .00 | 73.73 | .00 |
+----------------------+-------+------+-------+-----+-------+-----+

บริษัทฯ
มีนโยบายที่จะขยายการให้บริการด้านธุรกิจหลักทรัพย์เพื่อให้สอดคล้องกับสภาวะเศรษฐกิจโดยส่วนรวมและการเติบโตของตลาดทุน
โดยอาศัยเครือข่ายที่มีอยู่ทั่วทุกภาคของประเทศ ณ วันที่ 31 ธันวาคม2545 บริษัทฯ มีสาขาทั้งสิ้น
16 สาขาทั่วประเทศไทย ได้แก่

  -----------------------------------------------------------------------
  1. สาขาเชียงใหม่

  2. สาขานครราชสีมา

  3. สาขาสมุทรสาคร

  4. สาขาสุพรรณบุรี

  5. สาขานครสวรรค์

  6. สาขาปิ่นเกล้า

  7. สาขานครปฐม

  8. สาขาเชียงราย

  9. สาขาเพชรบุรี

  10. สาขาสุรวงศ์

  11. สาขาอโศก ^(/1)

  12. สาขาเยาวราช

  13. สาขาหาดใหญ่

  14. สาขาอุดรธานี

  15. สาขาสีลม

  16. สาขารัชดา
  -----------------------------------------------------------------------

  หมายเหตุ /1 บริษัทฯปิดสาขาอโศก ณ วันที่ 17 มีนาคม 2546

(บริษัทฯได้เปิดสาขารัชดาภิเษกอีก 1 แห่ง ในวันที่ 8 มกราคม 2546)

นโยบายการรับลูกค้า

บุคลล หรือสถาบันที่ต้องการเปิดบัญชี ประเภทของลูกค้าที่เปิดบัญชีกับบริษัทฯ มีดังนี้

1.  บุคคลธรรมดา สัญชาติไทยหรือต่างประเทศ

2.  นิติบุคคล แบ่งเป็น

-   สถาบันการเงินในประเทศ ได้แก่ บริษัทเงินทุนหลักทรัพย์
    บริษัทหลักทรัพย์ที่มิใช่สมาชิกของตลาดหลักทรัพย์แห่งประเทศไทย ธนาคารพาณิชย์ บริษัทเงินทุน
    บริษัทประกันภัย เป็นต้น

-   สถาบันการเงินต่างประเทศ

-   นิติบุคคลที่จดทะเบียนในประเทศไทย ได้แก่ ห้างหุ้นส่วนจำกัด หรือ บริษัทจำกัด

-   นิติบุคคลที่จดทะเบียนในต่างประเทศ

การพิจารณารับลูกค้าในกรณีที่เป็นบุคคลธรรมดา บริษัทฯจะพิจารณาคุณสมบัติเบื้องต้นของลูกค้า
โดยจะพิจารณาจากการประกอบอาชีพ ถิ่นที่อยู่ อายุงาน รายได้ประจำ ฐานะการเงิน
และความสามารถในการชำระหนี้ สำหรับลูกค้าประเภทนิติบุคคลนั้นจะต้องพิจารณาฐานะการเงิน
ผู้ถือหุ้นและผู้บริหาร ตลอดจนผลประกอบการของนิติบุคคลนั้นๆ

ขั้นตอนการเปิดบัญชี

(1) การซื้อขายหลักทรัพย์ด้วยวิธีเงินสด

  การพิจารณารับลูกค้า

1.1 ในกรณีที่ลูกค้าขอเปิดบัญชีกับบริษัท
เจ้าหน้าที่การตลาดจะขอข้อมูลและเอกสารหลักฐานของลูกค้าอย่างเพียงพอ
เพื่อที่จะให้ทราบถึงวัตถุประสงค์ในการลงทุน
ระดับความรู้ความเข้าใจและประสบการณ์เกี่ยวกับการลงทุนในหลักทรัพย์ ฐานะการเงิน
และความสามารถในการชำระหนี้ของลูกค้าได้แก่ สำเนาบัตรประจำตัวประชาชน
สำเนาทะเบียนบ้าน สำเนาหนังสือรับรองการจดทะเบียนบริษัท (กรณีนิติบุคคล)
สำเนาใบอนุญาตประกอบกิจการ (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม
(กรณีนิติบุคคล) สำเนาสมุดฝากเงิน หลักฐานสินทรัพย์อื่นๆ
สำเนางบดุลและงบกำไรขาดทุนที่ได้รับการตรวจสอบโดยผู้ตรวจสอบบัญชีย้อนหลัง 2 ปี
(กรณีนิติบุคคล) พร้อมทั้งให้ลูกค้าลงนามในคำขอเปิดบัญชี และสัญญาต่าง ๆ จนครบถ้วน
โดยเจ้าหน้าที่การตลาดจะให้ความเห็นโดยพิจารณาจากข้อมูล เอกสาร ดังกล่าวประกอบ
แล้วจึงส่งให้เจ้าหน้าที่ควบคุมความเสี่ยงเพื่อพิจารณาอนุมัติวงเงิน

1.2 เจ้าหน้าที่ส่วนควบคุมความเสี่ยงจะตรวจสอบประวัติลูกค้า
และคำนวณวงเงินตามเกณฑ์การพิจารณาวงเงินของบริษัทฯ โดยพิจารณาจากฐานะทางการเงิน
และความสามารถในการชำระหนี้
ตลอดจนประวัติการชำระเงินที่ผ่านมาของลูกค้าแต่ละรายเป็นเกณฑ์
แล้วจึงเสนอความเห็นต่อผู้บังคับบัญชาตามลำดับชั้น เพื่อพิจารณาอนุมัติ

(2) การให้กู้ยืมเพื่อซื้อหลักทรัพย์ระบบเครดิตบาลานซ์ และนโยบายการกำหนด Margin
ของหลักทรัพย์

2.1 บริษัทฯให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด

2.2 บริษัทฯจะกำหนดรายชื่อหลักทรัพย์ที่อนุญาตให้ซื้อ โดยพิจารณาหลักทรัพย์ที่มีปัจจัยพื้นฐานดี
และมีสภาพคล่องในการซื้อขาย โดยมีการกำหนดอัตรามาร์จิ้นเริ่มต้นของแต่ละหลักทรัพย์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง ทั้งนี้
อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงาน ก.ล.ต.
หรือตลาดหลักทรัพย์แห่งประเทศไทย

2.3 บริษัทฯ มีการวางแผนควบคุมและการบริหารความเสี่ยงในการให้กู้ยืมอย่างใกล้ชิด
และมีระบบการดูแลสถานะของลูกค้า
ซึ่งสามารถเตือนให้บริษัทฯทราบถึงการเรียกเงินสดหรือหลักทรัพย์อื่นจากลูกค้าเพิ่มเติมเพื่อความเพียงพอของหลักประกัน
ดังนั้นบริษัทฯ
จึงเชื่อว่าจะสามารถลดโอกาสการเกิดความเสียหายจากการให้กู้ยืมเพื่อซื้อหลักทรัพย์ได้

(3) การซื้อขายหลักทรัพย์ด้วยวิธีเงินสดผ่านระบบอินเทอร์เน็ต

3.1 บริษัทฯให้บริการซื้อขายหลักทรัพย์ผ่านระบบอินเทอร์เน็ต (Internet Trading)
โดยมีหลักเกณ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด

3.2 เมื่อบริษัทฯดำเนินการเปิดบัญชีตามระเบียบที่บริษัทกำหนดแล้ว จะแจ้งระหัสผู้ใช้ (User
Password) ที่เข้าระบบให้ลูกค้าทราบ จากนั้นจะส่งเอกสารลับเฉพาะปิดผนึกแจ้งรหัสผ่าน
(Trading Password) ให้ลูกค้าทราบอีกครั้ง
โดยการแจ้งรหัสผ่านในครั้งหลังนี้จะไม่มีข้อมูลของระหัสผู้ใช้ เพื่อป้องกันความปลอดภัยให้ลูกค้า ทั้งนี้
ในการเข้าระบบครั้งแรกลูกค้าต้องเปลี่ยนรหัสผ่านให้เป็นของตนเองก่อนที่จะเข้าระบบเพื่อการสั่งซื้อขายหลักทรัพย์ด้วย

อำนาจการอนุมัติวงเงินซื้อขายหลักทรัพย์สำหรับบัญชีประเภทเงินสด ระบบเครดิตบาลานซ์
และอินเตอร์เน็ต

การอนุมัติวงเงินซื้อขายหลักทรัพย์สำหรับบัญชีประเภทเงินสด ระบบเครดิตบาลานซ์ และอินเตอร์เน็ต
จะมีการแบ่งอำนาจอนุมัติตามลำดับชั้นของผู้มีอำนาจอนุมัติ โดยกระจายตั้งแต่หัวหน้าสายการตลาด
จนถึงกรรมการผู้จัดการ

สำหรับวงเงินระดับสูงจะต้องมีการอนุมัติจากกรรมการผู้จัดการ 1 ท่าน
ลงนามคู่กับกรรมการอำนวยการ ขึ้นไป
โดยนโยบายการอนุมัติวงเงินจะถูกกำหนดโดยคณะกรรมการบริหารความเสี่ยงในการให้วงเงินการซื้อขายหลักทรัพย์
(Credit Risk Sub-committee)

2.  การค้าหลักทรัพย์

บริษัทฯลงทุนทั้งในหลักทรัพย์ที่เป็นหลักทรัพย์รัฐบาล รัฐวิสาหกิจ ตราสารหนี้บริษัทเอกชน
และตราสารทุน การลงทุนแต่ละประเภทจะมีวงเงินและนโยบายการควบคุมความเสี่ยงกำหนดไว้
และจะมีการทบทวนนโยบายและกลยุทธ์การลงทุนตามความเหมาะสม ณ 31 ธันวาคม 2545 บริษัทฯ
มีการลงทุนทั้งสิ้นเป็นเงิน 5,668 ล้านบาท โดยเป็นการลงทุนในหลักทรัพย์รอการจำหน่าย ร้อยละ
54 การลงทุนในหลักทรัพย์เพื่อค้า ร้อยละ 25 การลงทุนในตราสารหนี้ที่จะครบกำหนดชำระใน 1 ปี
ร้อยละ 20 การลงทุนทั่วไปและการลงทุนในตราสารหนี้ที่จะถือจนครบกำหนดร้อยละ 1 ทั้งนี้บริษัทฯ
ไม่มีนโยบายที่จะถือครองหลักทรัพย์เพื่อการลงทุนระยะยาว
จะมุ่งเน้นพิจารณาเลือกลงทุนในหลักทรัพย์ที่มีสภาพคล่องสูงและมีอัตราผลตอบแทนที่น่าพอใจ

  (ค) การเป็นที่ปรึกษาทางการเงินและการจัดจำหน่ายหลักทรัพย์

บริษัทฯ ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (กลต.)
ให้สามารถดำเนินการเป็นที่ปรึกษาทางการเงินตามขอบเขตที่สำนักงาน กลต. กำหนด
ซึ่งครอบคลุมถึงการเป็นที่ปรึกษาทางการเงินในการออกและเสนอขายหลักทรัพย์แก่ประชาชนทั่วไป
ซึ่งบริษัทฯ ให้บริการการจัดจำหน่ายหลักทรัพย์และรับประกันการจำหน่ายหลักทรัพย์แก่บริษัทต่างๆ
ที่ประสงค์จะเสนอขายหลักทรัพย์ทั้งตราสารหนี้และตราสารทุน

โดยในปี 2545 บริษัทฯ ได้เป็นผู้จัดจำหน่ายและรับประกันการจำหน่ายหลักทรัพย์จำนวน 8 บริษัท
ได้แก่ บมจ. บริการเชื้อเพลิงการบินกรุงเทพ, บมจ. ทราฟฟิกคอร์นเนอร์โฮลดิ้งส์, บมจ.
ซันไทยอุตสาหกรรมถุงมือยาง, บมจ.อาปิโก ไฮเทค, บมจ. บัตรกรุงไทย, บมจ. ลลิน
พร็อพเพอร์ตี้, บมจ. สยามฟิวเจอร์ ดีเวลอปเม้นท์ และ บมจ. เพรสซิเดนท์ เบเกอรี่
นอกจากนี้ยังได้เป็นที่ปรึกษาทางการเงินจำนวน 3 บริษัท
และได้เป็นที่ปรึกษาในกองทุนรวมอสังหาริมทรัพย์อีก 1 แห่ง ด้วย

  (ง) กิจการการเป็นนายทะเบียนหลักทรัพย์

บริษัทฯ ได้รับอนุญาตให้ประกอบธุรกิจการเป็นนายทะเบียนในวันที่ 14 มิถุนายน 2537 โดย ณ วันที่
31 ธันวาคม 2545 บริษัทฯ
ได้ให้บริการการเป็นนายทะเบียนหุ้นกู้และใบสำคัญแสดงสิทธิให้กับบริษัทอื่นรวม 3 บริษัท ได้แก่
หุ้นกู้ของบริษัท ควอลิตี้ เฮ้าส์ จำกัด (มหาชน) ใบสำคัญแสดงสิทธิของ บริษัท ไมเนอร์
คอร์ปอเรชั่น จำกัด (มหาชน) และใบสำคัญแสดงสิทธิของ บริษัท รอยัลการ์เด้น รีสอร์ท จำกัด
(มหาชน)

  (จ) กิจการการจัดการกองทุนส่วนบุคคล

บริษัทฯได้เริ่มให้บริการด้านการจัดการกองทุนส่วนบุคคลในเดือนพฤศจิกายน 2541 โดย ณ 31
ธันวาคม 2544 บริษัทฯ ได้เป็นผู้บริหารกองทุนส่วนบุคคลให้กับกองทุน 7 กองทุน รวมมูลค่า
180.69 ล้านบาท

ที่ประชุมคณะกรรมการบริษัท ครั้งที่ 1/2545 เมื่อวันที่ 21 กุมภาพันธ์ 2545
ได้รับทราบการโอนย้ายธุรกิจจัดการกองทุนส่วนบุคคล (Private Portfolio Management)
ไปยังบริษัทหลักทรัพย์จัดการกองทุนรวม วรรณ จำกัด (บลจ. วรรณ) ซึ่งเป็นบริษัทย่อยที่บริษัทฯ
ถือหุ้นร้อยละ 97 (ณ วันที่ 31 ธันวาคม 2545) โดยการโอนย้ายธุรกิจดังกล่าว จะทำให้บริษัทฯ
ได้ผลประโยชน์ในแง่ของการประหยัดได้จากขนาด (Economies of scale)
โดยการแบ่งปันทรัพยากรกับ บลจ. วรรณ ซึ่งประกอบธุรกิจจัดการกองทุนรวม นอกจากนี้
การโอนย้ายดังกล่าวจะมีผลกระทบต่อบริษัทฯไม่มาก
เนื่องจากงบการเงินรวมของบริษัทฯและบริษัทย่อยจะรวมกำไรจากธุรกิจที่บริษัทฯโอนไปให้บลจ.
วรรณ ด้วย ทั้งนี้ การโอนย้ายทรัพย์สินของลูกค้าเสร็จสิ้นเมื่อวันที่ 7 มีนาคม 2545
และย้ายบุคลากรไปยัง บลจ. วรรณ ในวันที่ 11 มีนาคม 2545

  (ช) กิจการการยืมและให้ยืมหลักทรัพย์

บริษัทฯ
ได้รับอนุญาตจากกระทรวงการคลังให้ประกอบธุรกิจหลักทรัพย์ประเภทการยืมและให้ยืมหลักทรัพย์
เมื่อวันที่ 26 กุมภาพันธ์ 2542 โดยบริษัทฯ ให้บริการยืมและให้ยืมหลักทรัพย์ ทั้งในฐานะนายหน้า
หรือตัวแทนของผู้ยืมและผู้ให้ยืม และในฐานะคู่สัญญาของผู้ยืมและผู้ให้ยืม ณ วันที่ 31 ธันวาคม 2545
บริษัทฯมีลูกหนี้การให้กู้ยืมจำนวน 340 ล้านบาท

  (ซ) กิจการการเป็นตัวแทนสนับสนุนขายหรือรับซื้อคืนหน่วยลงทุน

บริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (กลต)
ให้เป็นตัวแทนสนับสนุนเพื่อทำหน้าที่ขาย หรือรับซื้อคืนหน่วยลงทุน ตั้งแต่ ปี พ. ศ. 2545 และ ณ
วันที่ 31 ธันวาคม 2545 บริษัทฯ
ได้รับแต่งตั้งจากบริษัทหลักทรัพย์จัดการกองทุนรวมชั้นนำของประเทศไทย 5
แห่งให้เป็นตัวแทนสนับสนุนการขายหรือรับซื้อคืนหน่วยลงทุน ดังนี้

- บริษัทหลักทรัพย์จัดการกองทุน อเบอร์ดีน จำกัด

-   บริษัทหลักทรัพย์จัดการกองทุน อยุธยา เจ เอฟ จำกัด

-   บริษัทหลักทรัพย์จัดการกองทุนรวม ไทยพาณิชย์ จำกัด

-   บริษัทหลักทรัพย์จัดการกองทุนรวม ไอเอ็นจี (ประเทศไทย) จำกัด

-   บริษัทหลักทรัพย์จัดการกองทุนรวม วรรณ จำกัด

บริษัทมุ่งเน้นที่จะเสนอทางเลือกในการลงทุนให้หลากหลาย
โดยที่ลูกค้าของบริษัทสามารถเลือกการลงทุนที่ให้ผลตอบแทนที่ต้องการ และมีความเสี่ยงที่ยอมรับได้

(2) การตลาดและภาวะการแข่งขัน

ภาพรวมตลาดหลักทรัพย์ในปี 2545

ในปี 2545 ภาพรวมของการซื้อขายหลักทรัพย์มีทิศทางที่ดีกว่าในปี 2544
มูลค่าการซื้อขายเฉลี่ยของตลาดเพิ่มขึ้นถึง 29.81% จาก 6.44 พันล้านบาทในปี 2544 เป็น8.36
พันล้านบาทในปี 2545 ดัชนีตลาดหลักทรัพย์ไทยเปิดทำการวันแรกของปี 2545 ที่ 304 จุด
และปิดในวันทำการสุดท้ายที่ 356.48 จุด หรือคิดเป็นผลตอบแทนจากตลาดหลักทรัพย์เท่ากับ
17.36% ต่อปี ซึ่งเป็นผลตอบแทนที่ดีที่สุดในภูมิภาคนี้ โดยเราพบว่าในปี 2545 นั้น
ภาวะตลาดในช่วงครึ่งปีแรกเป็นขาขึ้นชัดเจน อย่างไรก็ตาม ในช่วงครึ่งหลังของปี
ตลาดมีการปรับลงค่อนข้างมากเนื่องจากประเด็นความตึงเครียดในตะวันออกกลาง

ในช่วงครึ่งแรกของปี 2545 ตลาดหลักทรัพย์ของไทยได้รับแรงสนับสนุนจากตลาดหุ้นสหรัฐฯ
ซึ่งเป็นช่วงขาขึ้นหลังจากปรับลงไปมากในช่วงเหตุการณ์ก่อการร้าย 11 กันยายน 2544 นอกจากนี้
ภาวะเศรษฐกิจไทยที่ฟื้นตัวต่อเนื่องเป็นปัจจัยที่ดึงดูดเงินลงทุนต่างชาติเข้ามา
การปรับลดอัตราดอกเบี้ยของธนาคารพาณิชย์ลง 0.25% ในเดือนกุมภาพันธ์ 2545
ช่วยกระตุ้นกำลังซื้อของประชาชนในประเทศ สอดคล้องกับนโยบายกระตุ้นการใช้จ่ายของรัฐบาล
โดยดัชนีตลาดหลักทรัพย์ไทยขึ้นสูงสุดในวันที่ 14 มิถุนายน 2545 ที่ 430.67 จุด หรือเพิ่มขึ้น
41.6% นับจากต้นปี

เราจะพบว่าหลังจากวงจรขาขึ้นในช่วงครึ่งแรกของปี 2545
ตลาดหุ้นในช่วงครึ่งปีหลังเปลี่ยนกลับเป็นขาลงค่อนข้างเร็ว โดยมีข้อสังเกตว่า
ปัจจัยภายในประเทศยังคงดีอย่างต่อเนื่อง ผลประกอบการของบริษัทจดทะเบียนในไตรมาสที่ 2
ออกมาดีกว่าที่คาดไว้ นอกจากนี้ ยังมีการปรับประมาณการการเติบโตทางเศรษฐกิจ (GDP
Growth) ขึ้นไปหลายครั้ง
เนื่องจากภาพเศรษฐกิจที่กำลังฟื้นตัวจากการบริโภคส่วนบุคคลรวมทั้งการส่งออก
ดังนั้นพอจะกล่าวได้ว่า ปัจจัยที่ส่งผลลบต่อภาวะตลาดในช่วงครึ่งหลังของปี 2545
คือปัจจัยภายนอกประเทศ

ตลาดหลักทรัพย์ไทยได้รับผลกระทบเชิงลบค่อนข้างมากจาการปรับลงของตลาดหุ้นสหรัฐฯ
ตั้งแต่ปลายเดือนพฤษภาคม ปี 2545 เนื่องจากปัญหาภายในประเทศเช่น
ปัญหาธรรมาภิบาลขององค์กรในกรณีของ Enron และ Worldcom ยิ่งไปกว่านั้น
ความกังวลเกี่ยวกับการเกิดสงครามอ่าวรอบที่ 2 เริ่มมีมากขึ้นหลังจากครบรอบ 1 ปี เหตุการณ์ 11
กันยายน โดยประธานาธิบดีสหรัฐฯ ได้กล่าวว่าทางอิรักได้ครอบครองอาวุธที่มีอานุภาพทำลายล้างสูง
รวมทั้งอาวุธเคมีและชีวภาพ ซึ่งเป็นการละเมิดมติของ UN.
และถ้าอิรักไม่ยินยอมปลดอาวุธก็อาจนำไปสู่การเกิดสงครามได้

อย่างไรก็ตาม ในช่วง 2 เดือนสุดท้ายของปี 2545 ดัชนีตลาดหลักทรัพย์กลับมาเป็นขาขึ้นอ่อนๆ
เนื่องจากความมั่นใจของนักลงทุนที่เพิ่มมากขึ้น โดยตัวเลข GDP Growth ไตรมาสที่ 3 ที่ออกมาถึง
5.8% เป็นสัญญาณชี้การฟื้นตัวของเศรษฐกิจ นอกจากนี้ในช่วง 2
เดือนสุดท้ายยังมีการเข้าจดทะเบียนในตลาดหลักทรัพย์ของบริษัทใหม่อีกจำนวนหนึ่ง
ซึ่งเป็นการเพิ่มสินค้าให้กับนักลงทุนมากขึ้น โดยในวันสุดท้ายของปี 2545 ดัชนีตลาดหลักทรัพย์ปิดที่
356.48 จุด เพิ่มขึ้น 17.36% จากต้นปี ซึ่งเป็นผลตอบแทนที่สูงที่สุดในภูมิภาค
และเป็นอันดับต้นๆของโลก

ภาวะตลาดหลักทรัพย์ไทย

  ----------------------------- -------------- -------------- -------------- --------------
                                1999           2000           2001           2002

  มูลค่าการซื้อขายรวม (ล้านบาท)      855,168.74     1,609,697.99   1,577,757.97   2,047,442.23

  มูลค่าการซื้อขายเฉลี่ยต่อวัน (ล้านบาท) 3,504.79       6,570.20       6,439.83       8,356.91

  มูลค่าตลาดรวม (ล้านบาท)          1,268,198.50   2,193,067.04   1,607,309.60   1,986,236.47

  SET index (วันสุดท้ายของปี)       355.81         481.92         303.85         356.48

  ผลตอบแทนจากเงินปันผล (%)        1.34           0.61           2.06           2.72

  อัตราส่วนราคาต่อกำไรสุทธิต่อหุ้น      10.04          14.70          4.92           6.98
  (เท่า)                                                                      

  อัตราส่วนราคาต่อมูลค่าทางบัญชีต่อหุ้น   1.05           1.72           1.29           1.36
  (เท่า)                                                                      

  จำนวนบริษัทจดทะเบียน             418            392            382            389
  ----------------------------- -------------- -------------- -------------- --------------

ที่มา : ตลาดหลักทรัพย์แห่งประเทศไทย

ภาวะการแข่งขันในธุรกิจหลักทรัพย์

นับตั้งแต่วันที่ 14 มกราคม 2545 ได้มีการกำหนดอัตราค่า Commission ขั้นต่ำไว้ที่ 0.25%
สำหรับนักลงทุนทั่วไป และ 0.2% สำหรับนักลงทุนที่ทำการซื้อขายผ่าน Internet Trading
ดังนั้นภาวะการแข่งขันในธุรกิจหลักทรัพย์จึงเปลี่ยนจากการลดค่า Commission
มาเป็นการหาลูกค้ารายใหม่จากคุณภาพและการบริการที่ดีของบริษัท
โดยภาวะการแข่งขันเพิ่มสูงขึ้นมากเนื่องจากในปี 2545 มีบริษัทหลักทรัพย์เพิ่มขึ้นถึง 9 แห่ง
ทำให้จำนวนบริษัทหลักทรัพย์ทั้งหมดมี 36 แห่ง เปรียบเทียบกับปี 2544 ที่มีเพียง 27 แห่ง

การที่จะได้ลูกค้ารายใหม่เข้ามา ไม่เพียงแต่คุณภาพและบริการของบริษัทเท่านั้น
แต่บริษัทยังต้องการเจ้าหน้าที่การตลาดที่มีลูกค้าอยู่ในมือแล้ว
ซึ่งส่งผลให้เกิดการเสนอผลตอบแทนที่สูง และการย้ายบริษัทของเจ้าหน้าที่การตลาด
จึงส่งผลให้บางบริษัทมีส่วนแบ่งการตลาดที่ลดลง นอกจากนี้
มูลค่าการซื้อขายที่เบาบางในช่วงครึ่งหลังของปี 2545 ยังส่งผลให้บริษัทหลักทรัพย์มีรายได้ที่ลดลง
โดยเฉพาะอย่างยิ่งบริษัทหลักทรัพย์ที่ดำเนินธุรกิจนายหน้าซื้อขายหลักทรัพย์เป็นหลัก

จำนวนบริษัทหลักทรัพย์ที่มากขึ้นและการแข่งขันที่รุนแรงตามที่ได้กล่าวมาแล้วนั้น
ส่งผลให้ส่วนแบ่งทางการตลาดของแต่ละบริษัทลดลง โดยบริษัทหลักทรัพย์ที่มีส่วนแบ่งการตลาดสูงสุด
10 อันดับแรก มีส่วนแบ่งลดลงจาก 65.14% ในปี 2544 เหลือ 60.32% ในปี 2545

บริษัทหลักทรัพย์ที่มีส่วนแบ่งทางการตลาดสูงสุด 10 อันดับ (2545)

  -------- ----------------------------------- ----------- ---------------
  อันดับ     ชื่อบริษัท                              ชื่อย่อ        ส่วนแบ่งตลาด (%)

  1        Kim Eng Securities (Thailand) Plc.  KIMENG      12.67

  2        Seamico Securities Plc.             ZMICO       7.90

  3        ABN AMRO Asia Securities Plc.       AST         7.85

  4        KGI Securities (Thailand) Plc.      KGI         7.58

  5        Capital Nomura Securities Plc.      CNS         4.94

  6        UOB Kay Hian Securities (Thailand)  UOBKHST     4.31
           Co.,Ltd.                                        

  7        TISCO Securities Co.,Ltd.           TISCO       3.92

  8        Merrill Lynch Phatra Securities     MLP         3.86
           Co.,Ltd.                                        

  9        DBS Vickers Securities (Thailand)   DBSV        3.73
           Co.,Ltd.                                        

  10       Phillip Securities (Thailand)       PHILLIP     3.56
           Co.,Ltd.                                        

           อื่นๆ                                             39.68

           รวมทั้งหมด                                        100.00
  -------- ----------------------------------- ----------- ---------------

ที่มา : ตลาดหลักทรัพย์แห่งประเทศไทย

แนวโน้มธุรกิจหลักทรัพย์และตลาดหลักทรัพย์ในปี 2546

ในช่วงแรกของปี 2546 ภาวะการลงทุนในตลาดหลักทรัพย์ทั่วโลกรวมทั้งประเทศไทย
ได้รับผลกระทบเชิงลบจากประเด็นสงครามระหว่างสหรัฐฯและอิรัก ผลกระทบหลักที่เกิดขึ้นมี 2
ประการด้วยกัน
ประเด็นแรกเกี่ยวกับมูลค่าการซื้อขายที่เบาบางเนื่องจากนักลงทุนมีความไม่มั่นใจเกี่ยวกับสถานการณ์สงคราม
สิ่งนี้ส่งผลกระทบเชิงลบต่อบริษัทหลักทรัพย์เนื่องจากรายได้ค่านายหน้าที่ลดลง
และต้นทุนทางการตลาดที่เพิ่มขึ้น ประการที่สอง
ภาวะที่ยังไม่สดใสของตลาดหลักทรัพย์จะส่งผลให้บริษัทจดทะเบียน
และรัฐวิสาหกิจจำนวนไม่น้อยที่หวังจะเข้าจดทะเบียนในตลาดหลักทรัพย์
ต้องเลื่อนการดำเนินการออกไป ซึ่งส่งผลให้สินค้าในตลาดและมูลค่าตลาดไม่เพิ่มขึ้นเท่าที่คาดกันไว้

อย่างไรก็ตาม เมื่อสถานการณ์สงครามผ่านพ้นไป ตลาดหลักทรัพย์ไทยยังคงมีแนวโน้มที่ดี
โดยได้รับแรงสนับสนุนจากภาพเศรษฐกิจที่ฟื้นตัวอย่างต่อเนื่อง
อัตราดอกเบี้ยภายในประเทศที่ต่ำเป็นประวัติการณ์ช่วยกระตุ้นกำลังซื้อในประเทศ
รวมทั้งตลาดหลักทรัพย์ไทยยังมีราคาถูกมากเมื่อเปรียบเทียบกับตลาดอื่นในภูมิภาคหรือในโลกก็ตาม
โดยเราคาดว่าเมื่อ สถานการณ์สงครามผ่านพ้นไป จะมีการไหลเข้ามาของเงินทุนต่างชาติ
รวมทั้งการโยกย้ายเงินลงทุนจากการฝากเงินและตราสารหนี้เข้ามาในตลาดหลักทรัพย์
ซึ่งน่าจะทำให้ปี 2546 เป็นปีที่ดีปีหนึ่งของตลาดหลักทรัพย์ไทย

(3) การจัดหาผลิตภัณฑ์และบริการ

1.  แหล่งที่มาของเงินลงทุน

ณ วันที่ 31 ธันวาคม 2545 บริษัทฯ มีเงินกู้ยืมต่างประเทศจำนวน 561 ล้านบาท
ซึ่งเป็นเงินกู้ยืมของ HOLDCO ซึ่งเป็นบริษัทย่อยที่บริษัทฯถือหุ้นทั้งหมดทั้งจำนวน โดย HOLDCO
ได้ชำระคืนเงินกู้ยืมดังกล่าวแล้ว เมื่อวันที่ 21 มีนาคม 2546
และในกรณีที่บริษัทฯมีความต้องการเงินทุน บริษัทฯมีนโยบายที่จะหาแหล่งเงินทุนที่มีต้นทุนถูกที่สุด
โดยบริษัทฯจะกระจายความเสี่ยงในเรื่องของแหล่งกู้ยืมเงินและระยะเวลาชำระคืน
และจะไม่พึ่งพิงกับแหล่งเงินกู้ยืมแห่งใดแห่งหนึ่ง

(ข) สัดส่วนการจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

นอกเหนือจาก ลูกหนี้เงินทดรองจ่าย และเงินกู้ยืมและเงินทดรองจ่าย จาก/ ให้กับ
บริษัทที่เกี่ยวข้องกัน ตามรายการที่เปิดเผยในข้อ 11 เรื่อง รายการระหว่างกันแล้ว
บริษัทฯไม่มีการจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่ใด ๆ
อีก

(ค) การดำรงเงินกองทุนสภาพคล่องสุทธิ

สำนักงานคณะกรรมการกำกับหลักทรัพย์และตลาดหลักทรัพย์
ได้กำหนดให้บริษัทหลักทรัพย์ต้องดำรงเงินกองทุนสภาพคล่องสุทธิ (NCR) ร้อยละ 7 ของหนี้สินทั่วไป
โดยมีผลบังคับใช้ ตั้งแต่ปี 2544 เป็นต้นไป ซึ่งปัจจุบันบริษัทฯ
ได้ดำรงเงินกองทุนสภาพคล่องสุทธิเพียงพอตามเกณฑ์ของสำนักงานกำหนด กล่าวคือ ณ วันที่ 31
ธันวาคม 2545 บริษัทฯ มีอัตราเงินกองทุนสภาพคล่องสุทธิ ร้อยละ 497.53

(ง) นโยบายการบริหารสภาพคล่อง

บริษัทฯ มีการวิเคราะห์ความต้องการกระแสเงินสดทุกวัน ทั้งนี้
เพื่อพิจารณาความเหมาะสมของแหล่งเงินทุนและการลงทุนในเครื่องมือต่าง ๆ ของตลาดเงิน